Cyngor Sir Caerfyrddin 
Gweithdrefn Adrodd am Ddiffygion 
gyda’r Fflyd a Thrafnidiaeth 
1. Pwrpas
Sicrhau bod yr holl ddiffygion gyda cherbydau ac offer yn cael eu hadnabod, eu hadrodd a’u hunioni’n brydlon, er mwyn cynnal diogelwch ar y ffyrdd, sicrhau cydymffurfiaeth gyfreithiol a chyflawni rhwymedigaethau o ran dyletswydd gofal.
2. Gweithdrefn Adrodd am Ddiffygion Ddyddiol
Rhaid i yrwyr gerdded o amgylch eu cerbyd i’w archwilio cyn ei ddefnyddio. Rhaid cofnodi unrhyw ddiffygion yn y llyfr diffygion neu ar y system adrodd am ddiffygion ddigidol a rhoi gwybod i’ch goruchwyliwr / arweinydd tîm amdanynt ar unwaith.
2.1 Archwilio Cyn Defnyddio (Cerdded o Amgylch)
Rhaid i bob gyrrwr gynnal gwiriad cynhwysfawr ar gyfer eu cerbyd, trwy gerdded o’i amgylch,  cyn gweithredu unrhyw gerbyd, ar ddechrau eu shifft, neu wrth gymryd cyfrifoldeb am gerbyd.
Rhaid i yrwyr osod y tacograff i waith arall [image: ] cyn dechrau cerdded o gwmpas y cerbyd i’w wirio. Mae hyn yn sicrhau bod yr holl ddyletswyddau sy’n gysylltiedig â gwiriadau cerbydau yn cael eu cofnodi’n gywir fel oriau gwaith.
Rhaid i’r archwiliad gynnwys y canlynol, ond nid yw’n gyfyngedig i’r rhain:
· System frêcio
· Gweithrediad llywio
· Corn
· Rhif cofrestru yn gadarn / lân / weladwy
· Teiars ac olwynion (cyflwr, dyfnder gwadn, difrod, lefel yr aer)
· Tagiau tyndra nytiau’r olwynion
· Cyfarpar atal chwistrellu / fflapiau mwd yn ddiogel
· Goleuadau, adlewyrchwyr, marcwyr a goleuadau rhybuddio
· Drychau a chymhorthion gwelededd (gan gynnwys camerâu)
· Sgrin flaen, weipars, a golchwyr
· Gwresogyddion/awyryddion 
· Tu mewn y cab yn ddiogel
· Gwregysau
· Corff y cerbyd a diogelwch llwythi
· Lefelau hylif a gollyngiadau
· Goleuadau rhybuddio a dangosyddion ar y dangosfwrdd
· Offer diogelwch (e.e. larymau rifyrsio, storio Cyfarpar Diogelwch Personol, teclynnau diffodd tân)

Rhaid cynnal gwiriadau mewn digon o amser i ganiatáu i ddiffygion gael eu hadrodd a’u datrys cyn i’r cerbyd gael ei ddefnyddio.
2.2 Adnabod Diffygion a’u Cofnodi
Os nodir diffyg ar unrhyw gam (cyn defnyddio’r cerbyd, wrth ei ddefnyddio, neu ar ôl ei ddefnyddio), rhaid i’r gyrrwr:
· Gofnodi’r diffyg gan ddefnyddio’r llyfr diffygion papur neu’r system adrodd am ddiffygion ddigidol.
· Darparu manylion clir a chywir, gan gynnwys: 
· Rhif cofrestru cerbyd neu rif fflyd
· Dyddiad ac amser yr adroddiad
· Disgrifiad manwl o’r diffyg
· Lleoliad (os yn berthnasol)

Rhaid i ddisgrifiadau fod yn ddigon manwl i ganiatáu i staff cynnal a chadw asesu’r broblem a’i diagnosio heb oedi.
2.3 Gofynion Adrodd ar Unwaith
Rhaid rhoi gwybod i’ch goruchwyliwr / arweinydd tîm am bob diffyg cyn gynted ag y cânt eu nodi ac yn unol â’r Llawlyfr Gyrwyr a rhaid rheoli unrhyw achosion o ddiffyg cydymffurfiaeth drwy Fframwaith Cydymffurfio’r Llawlyfr Gyrwyr.
Yn benodol:
· Rhaid rhoi gwybod i’r goruchwyliwr neu’r arweinydd tîm ar unwaith am ddiffygion difrifol yn ymwneud â diogelwch.
2.4 Asesu Diffygion
Ar ôl adrodd, rhaid asesu diffygion a’u categoreiddio yn ôl eu difrifoldeb:
Categori A – Diogelwch Difrifol (Diffygion Peryglus)
· Ni ddylid defnyddio’r cerbyd o dan unrhyw amgylchiadau
· Dyma rai enghreifftiau: 
· Methiant brêc neu ddiffygion sy’n effeithio ar berfformiad wrth frecio
· Diffygion llywio
· Diffygion difrifol gyda’r teiars (e.e. cordyn i’w weld, difrod sylweddol)
· Methiannau difrifol gyda goleuadau sy’n effeithio ar welededd neu gyfreithlondeb
· Risgiau yn ymwneud â diogelwch llwythi

Cam gweithredu:
· Cerbyd i’w dynnu allan o wasanaeth ar unwaith
· Rhaid hysbysu’r goruchwylydd, y gweithdy a’r fflyd
· Rhaid gosod arwydd Cerbyd Oddi ar y Ffordd (VOR) yn ffenestr y cerbyd
· Mae allweddi’r cerbyd i’w cadw’n ddiogel mewn blwch wedi’i gloi hyd nes y gellir trwsio’r cerbyd neu fynd â’r cerbyd i weithdy i’w drwsio neu ei adfer.
· Cerbyd i’w ychwanegu at y daenlen Cerbydau Oddi ar y Ffordd.

Categori B – Diffygion Mawr
· Nid yw’r diffyg yn achosi perygl dybryd ond mae’n effeithio ar addasrwydd y cerbyd ar gyfer y ffordd neu gydymffurfiaeth
· Rhaid ei drwsio cyn i’r cerbyd gael ei ddefnyddio eto
· Dyma rai enghreifftiau: 
· Cydrannau brêc wedi’u treulio (padiau / disgiau) 
· Llywio ddim yn hollol gadarn neu fân nam 
· Hongiad y car wedi treulio (e.e. bwshys/siocleddfwyr) 
· Teiars yn agos at y terfyn cyfreithiol 
· Mân ddifrod i’r teiars (dim cordyn i’w weld) 
· Goleuadau sydd ddim yn rhai hanfodol ddim yn gweithio
· Weipars wedi’u treulio neu olchwyr yn wael 
· Drych wedi cracio ond gellir ei ddefnyddio 
· Mân ddifrod i gorff y cerbyd neu banel 
· Nam gyda’r lifft cefn neu offer ategol (dal i weithio) 
· Golau rhybudd yn dangos problem nad yw’n un ddifrifol

Cam gweithredu:
· Caiff y cerbyd gwblhau’r dasg gyfredol dim ond os yw’n ddiogel gwneud hynny
· Rhaid hysbysu’r goruchwylydd, y gweithdy a’r fflyd
· Cerbyd i’w dynnu allan o wasanaeth ar ddiwedd y dasg
· Rhaid gosod arwydd Cerbyd Oddi ar y Ffordd yn ffenestr y cerbyd
· Mae allweddi’r cerbyd i’w cadw’n ddiogel mewn blwch wedi’i gloi nes y gellir trwsio’r cerbyd neu fynd â’r cerbyd i weithdy i’w atgyweirio
· Cerbyd i’w ychwanegu at y daenlen Cerbydau Oddi ar y Ffordd.

Categori C – Mân Ddiffygion
· Nid yw’n effeithio ar ddiogelwch na chydymffurfiaeth gyfreithiol
· Dyma rai enghreifftiau: 
· Mân ddifrod i gorff y cerbyd (crafiadau neu dolciau) 
· Difrod neu dreulio tu mewn i’r cab 
· Goleuadau sydd ddim yn rhai hanfodol ddim yn gweithio (e.e. golau mewnol) 
· Trim neu ffitiadau rhydd 
· Mân staeniau olew neu hylif (dim gollyngiad actif) 
· Weipars wedi’u treulio ond yn gweithio 
· Problemau cosmetig gyda gwaith paent

Cam gweithredu:
· Cofnodi ar y llyfr diffygion / system adrodd am ddiffygion ddigidol a monitro.
· Rhaid hysbysu’r goruchwylydd.
· Amserlennu atgyweiriadau gyda’r gweithdy a’r fflyd.
· Fflyd i godi cerdyn gweinyddol Cerbyd Oddi ar y Ffordd ar system gynnal a chadw’r fflyd.

2.5 Cyfathrebu ac Uwchgyfeirio
Rhaid cyfathrebu pob diffyg trwy’r broses adrodd ac uwchgyfeirio briodol i sicrhau y caiff ei drwsio’n brydlon a chynnal cydymffurfiaeth y cerbyd.

· Cyfrifoldebau’r Gyrrwr
· Adrodd unrhyw ddiffyg i’w Goruchwyliwr neu Arweinydd Tîm ar unwaith, naill ai’n bersonol neu dros y ffôn. 
· Pan ddefnyddir llyfr diffygion papur, cyflwyno’r llyfr diffygion i’r Gweithdy wrth ddanfon y cerbyd i’w drwsio. 
· Pan ddefnyddir system adrodd am ddiffygion ddigidol, sicrhau bod y diffyg wedi’i gyflwyno’n gywir a darparu unrhyw wybodaeth ychwanegol y mae personél y Fflyd neu’r Gweithdy yn gofyn amdani.
· Cyfrifoldebau’r Goruchwyliwr
· Rhoi gwybod i’r Fflyd am y diffyg naill ai trwy alwad ffôn neu e-bost.

Ar gyfer gweithrediadau y tu allan i oriau arferol, wrth gefn neu argyfwng:
· Rhaid adrodd diffygion i’r Fflyd 07721 605917 / 07976 463579 
· Llinell ffôn Driverline Days (Materion Mecanyddol) 0845 2964423 
· Sinclair (Materion Mecanyddol) 0800 424151 
· Llesiant Delta (Adrodd am Ddamweiniau) 0300 3332222

2.6 Proses unioni
Mae’r gweithdy neu dîm y fflyd yn gyfrifol am:
· Gofnodi’r diffyg o fewn y system gynnal a chadw’r fflyd
· Creu cerdyn gweinyddol Cerbyd Oddi ar y Ffordd ar system gynnal a chadw’r fflyd
· Neilltuo lefel blaenoriaeth yn seiliedig ar risg
· Trwsio neu drefnu gwaith trwsio
· Sicrhau bod yr holl waith yn cael ei gwblhau i’r safonau diogelwch a chydymffurfedd gofynnol

Ni chaiff unrhyw gerbyd wasanaethu nes bod diffygion:
· Wedi cael eu trwsio, neu
· Wedi cael eu hasesu’n ffurfiol a phenderfynwyd nad oeddent yn effeithio ar addasrwydd y cerbyd ar gyfer y ffordd

2.7 Llofnodi ar ôl Trwsio
Unwaith y bydd atgyweiriadau wedi’u cwblhau:
· Rhaid i’r diffyg gael ei lofnodi’n ffurfiol  gan rywun awdurdodedig
· Rhaid i’r cofnod ddangos: 
· Natur y gwaith trwsio a wnaed.
· Dyddiad y cwblhawyd y gwaith trwsio.
· Enw’r sawl sy’n cwblhau’r gwaith trwsio
· Rhif y dasg o system reoli’r fflyd.

· Ar gyfer cerbydau sy’n gweithredu gyda llyfr diffygion papur, rhaid llofnodi’r cofnod diffygion yn y llyfr diffygion a llenwi’r slip rhwygo perthnasol a’i gadw yn unol â gweithdrefnau’r depo. 

· Ar gyfer cerbydau sy’n gweithredu gyda’r system adrodd am ddiffygion ddigidol, rhaid i’r diffyg gael ei gau a’i lofnodi’n electronig o fewn y system.

· Rhaid cofnodi’r holl fanylion am yr atgyweiriadau a llofnodi o fewn System Cynnal a Chadw’r Fflyd.
Cyfrifoldeb y Gyrrwr
· Rhaid i yrwyr beidio â gweithredu cerbyd oni bai eu bod yn fodlon fod unrhyw ddiffygion a adroddwyd wedi’u cywiro neu fod y cerbyd wedi’i ystyried yn ddiogel ac yn addas ar gyfer y ffordd gan rywun awdurdodedig. Pan fo cerbyd yn ddiffygiol o hyd, ni ddylid defnyddio’r cerbyd oni bai fod y diffyg wedi’i asesu a’i awdurdodi yn unol â gweithdrefnau’r cwmni.
2.8 Adrodd ar Ddiwedd Shifft
Ar ddiwedd pob shifft, rhaid i yrwyr:
· Rhoi gwybod am unrhyw ddiffygion newydd neu ddiffygion sydd wedi datblygu a nodwyd wrth weithredu 
· Cadarnhau cyflwr y cerbyd
· Sicrhau bod pob adroddiad yn cael ei gyflwyno cyn gadael eu dyletswyddau

Mae hyn yn sicrhau parhad rhwng shifftiau ac yn atal achosion o ddiffygion heb eu hadrodd.
2.9 Methu â Chydymffurfio
Mae peidio â dilyn y weithdrefn ar gyfer adrodd am ddiffygion yn fater difrifol a gall:
· Gyfaddawdu ar ddiogelwch
· Torri Ymrwymiadau Trwydded Gweithredwr
· Arwain at gamau disgyblu
· Rheoli unrhyw ddiffyg cydymffurfio drwy Fframwaith Cydymffurfio’r Llawlyfr Gyrwyr.
3. Categorïau Diffygion
Categori A (Peryglus): Ni ddylid defnyddio’r cerbyd.
Categori B (Mawr): Angen trwsio cyn defnyddio’r tro nesaf.
Categori C (Mân): Monitro ac atgyweirio yn ôl yr amserlen.
4. Proses Unioni
Rhaid i bob diffyg gael ei gofnodi, ei asesu o ran difrifoldeb, ei drwsio yn unol â hynny, a’i lofnodi cyn i’r cerbyd wasanaethu eto.
5. Cadw Cofnodion
Rhaid cadw’r holl adroddiadau am ddiffygion a chofnodion am atgyweirio am o leiaf 15 mis at ddibenion cydymffurfio ac archwilio.
6. Cydymffurfio a Monitro
Cynhelir archwiliadau rheolaidd er mwyn sicrhau y cedwir at y polisi hwn. Gall diffyg cydymffurfio arwain at ailhyfforddi neu gamau disgyblu.
7. Hyfforddiant
Rhaid i bob gyrrwr gael hyfforddiant am gerdded o gwmpas cerbydau i wirio, gweithdrefnau adrodd am ddiffygion a hyfforddiant adnewyddu o bryd i’w gilydd.
8. Gweithrediadau Brys
Mae’r weithdrefn hon yr un mor berthnasol yn ystod gweithrediadau brys ac wrth gefn. Ni ddylid gweithredu cerbydau anniogel o dan unrhyw amgylchiadau.
9. Proses Llif y Gweithdy ar gyfer Diffygion yn Depos Trostre, Cillefwr a Glanaman
1. Mae gyrrwr yn nodi ac yn cofnodi diffyg gan ddefnyddio naill ai’r llyfr diffygion cerbydau neu’r system adrodd am ddiffygion ddigidol, neu mae’r Fflyd yn gofyn i’r cerbyd fynd i’r gweithdy i’w wasanaethu neu ei drwsio.
2. Mae’r gyrrwr yn rhoi’r allweddi a, lle y bo’n berthnasol, y llyfr diffygion wedi’i lenwi, i’r dderbynfa.
3. Mae’r Dderbynfa (Trostre) neu’r Arweinydd Tîm (Cillefwr a Glanaman) yn edrych dros yr adroddiad am ddiffygion, p’un a yw’n cael ei gyflwyno drwy’r llyfr diffygion neu’r system adrodd am ddiffygion ddigidol. Rhaid cyfeirio unrhyw anghysondebau, cofnodion anghyflawn, neu bryderon am y diffyg yr adroddwyd amdano at y Rheolwr Fflyd.
4. Mae tasg yn cael ei chodi ar System Gynnal a Chadw’r Fflyd gan y Dderbynfa (Trostre) neu’r Arweinydd Tîm (Cillefwr a Glanaman). Pan ddefnyddir llyfr diffygion papur, cofnodir rhif y dasg yn y llyfr diffygion.
5. Lle y bo’n berthnasol, rhoddir y llyfr diffygion i Arweinydd Tîm y Gweithdy er mwyn dyrannu’r gwaith.
6. Mae’r Arweinydd Tîm yn dyrannu’r gwaith i dechnegydd, gan roi’r allweddi a, lle y bo’n berthnasol, y llyfr diffygion.
7. Mae’r Technegydd yn mewngofnodi i’r dasg yn System Gynnal a Chadw’r Fflyd.
8. Mae’r Technegydd yn cwblhau’r gwaith trwsio ac yn cofnodi disgrifiad byr o’r gwaith a wnaed. Pan ddefnyddir llyfr diffygion papur, mae’r cofnod yn cael ei lofnodi.
9. Ar gyfer llyfrau diffygion papur, mae’r slip rhwygo yn cael ei dynnu ar ôl cwblhau’r gwaith trwsio.
10. Ar gyfer cerbydau sy’n defnyddio llyfrau diffygion papur, mae’r llyfr diffygion wedi’i lofnodi yn cael ei ddychwelyd i gab y cerbyd.
11. Mae’r Technegydd yn nodi’r holl fanylion perthnasol am y gwaith trwsio a chynnal a chadw ar System Gynnal a Chadw’r Fflyd.
12. Mae’r cerbyd yn cael ei dynnu o’r gweithdy ac ar gael i wasanaethu unwaith to.
13. Mae’r allweddi a, lle y bo’n berthnasol, y slip rhwygo yn cael eu dychwelyd i’r Dderbynfa/Arweinydd Tîm.
14. Mae’r Technegydd yn cofnodi’r dasg ar System Gynnal a Chadw’r Fflyd.

